Малума
Хуан Луис Лондоњо Аријас (; Медељин, 28. јануар 1994), познатији по свом уметничком имену Малума, колумбијски је певач и текстописац. Прославио се 2011. године у својој домовини захваљујући сингловима -{Farandulera}- и -{Obsesión}-, а захваљујући песмама -{La temperatura}- и -{Carnaval}- (2014), постао је популаран широм Латинске Америке. Његов деби албум, -{Magia}- (2012), доживео је прави комерцијални успех у Колумбији, а годину дана касније Малума је номинован за Латин Греми награду за „најбољег новог уметника”.

Године 2015. објавио је други студијски албум, -{Pretty Boy, Dirty Boy}-, који је постао број један на Билбордовој листи латинских албума. На албуму се налазе синглови као што су -{Borró cassette}-, -{El perdedor}- и -{Sin contrato}-. Током 2014. и 2015. био је члан жирија талент шоуа -{La voz Kids}-, а током октобра 2015. године изашла је његова прва линија одеће.

Фебруара 2016. године учествовао је на церемонији -{Premios Lo Nuestro}-, једној од најзначајнијих емисија уживо, емитованој на америчкој телевизији -{Univisión}-. На церемонији је заједно са Џеј Балвином и Карлосом Вивесом извео песму -{Pa' Mayté}-, као и пемсу -{Desde esa noche}-, коју је отпевао заједно са мексичком певачицом Талијом. Након успеха сингла и живог наступа, критичари су почели да сматрају Малуму једним од уметника који имају „значајан утицај на урбану музику” у Латинској Америци.

Крајем исте године постао је члан жирија фестивала Виња дел Мар 2017, у то време је избацио и песму -{Chantaje}-, дует са Шакиром, који је за сада његов најуспешнији сингл.

Биографија

Детињство и музички почеци 
Хуан Луис Лондоњо Аријас је рођен 28. јануара 1994. године у колумбијском граду Медељину, као син Марљи Аријас и Луиса Лондоња. Има старију сестру Мануелу, која је завршила психологију и филозофију. Малума је у свом раном детињству био велики љубитељ фудбала — спорта који је тренирао наредних осам година. Играо је за омладинске тимове Атлетико Насионала и Ла Екидад. Такође је учествовао на разним турнирима у одбојци, стоном тенису, шаху и друго. Са друге стране, имао је и страст према музици, што је показивао код куће, али и у школи пред својом најбољом другарицом Камилом Андриуоло, која ће касније постати његова дугогодишња девојка. Студирао је на Хонтанарес колеџу у Ел Ретиру и у том периоду често је писао писма за девојке својих другова. У десетом разреду је учествовао на музичком такмичењу Андреса Сепеде и освојио прво место на тему „Желим”, а децембра исте године глумио је у позоришној представи.

Са петнаест година компоновао је прву песму под називом -{No quiero}-, а годину дана касније, Хуан Пара, његов ујак, поклонио му је за рођендан могућност да сними песму у студију. Првобитно, Малума није намеравао да се претерано посвети музици. Међутим, на снимању је својим талентом изненадио групу продуцената који су му на крају понудили снимање албума, али је постојао предуслов — морао је да смисли неко звучно име које ће бити лако за памћење, а и добро примљено у круговима у којима се слуша урбана музика. Стога је он смислио уметничко име Малума, које представља комбинацију прва два слова имена његове мајке Марљи, оца Луиса и сестре Мануеле. Како сам Малума наводи: „то је начин да им одам признање зато што их волим и зато што су они покретач моје каријере”. Након што је запливао у музичким водама, било му је изузетно тешко да изабере између фудбала и музике, пошто је обе активности страствено волео. Његов отац је у почетку одбијао идеју да он буде певач, тврдећи да је Малума много времена провео тренирајући фудбал и да је због тога желео да постане успешан фудбалер, а не регетон певач. Ипак, он је касније подржао сина, пошто је видео да је Малума био одлучио да се бави музиком. Године 2010, у доби од шестнаест година, Малума је почео да похађа часове певања, да би на крају последње године средње школе одлучио да се „уздигне у звезде”.

Стицање популарности 
Јануара 2011. године, иако није потписао уговор за албум, Малума је објавио свој сингл првенац — песму под називом -{Farandulera}-, која му је омогућила да стекне популарност у домовини. Захваљујући популарности песме на радијима и интернету, уметник је привукао пажњу издавачке куће -{Sony Music}- и средином 2011. године потписао уговор са поменутом. Након тога, објавио је синглове -{Loco}-, -{Obsesión}-, -{Pasarla bien}- и -{Miss Independent}-, који су такође доживели знатан радијски успех у Колумбији и бројним латиноамеричким државама. Комерцијални успех његовог деби албума -{Magia}-, који је изашао августа 2012. године, пропраћен је златним сертификатом, с обзиром да је био продат у преко десет хиљада примерака широм Колумбије.

Његов следећи сингл, -{La temperatura}-, изашао током 2013, био је популаран широм Латинске Америке, као и у Сједињеним Државама, где се пробио у првих 40 места разних Билбордових листи и обезбедио Малуми номинацију за Латин Греми награду за 2013. годину у категорији најбољи нови уметник. На церемонији доделе, Малума је извео свој сингл -{La temperatura}-. Са друге стране, био је номинован и за најбољег латиноамеричког уметника од стране -{MTV Europe Music Awards}- 2013. године, као и за најбољег новог уметника године од стране -{Premios Nuestra Tierra}- 2012. године.

-{Pretty Boy, Dirty Boy}- 
Године 2014, Малума је објавио синглове -{Addicted}-, -{La curiosidad}- и -{Carnaval}-, од којих је -{La curiosidad}- био веома успешан у Латинској Америци, ушавши у топ 40 листе -{Latin Pop Song}-, топ 50 листе -{Hot Latin Songs}-, а нашао се и на Билбордовој -{Latin Airplay}- листи. Поред тога, гостовао је на бројним песмама, међу којима је и -{Olé Brazil}- Елвиса Креспа, која је заузео прво место на листи -{Tropical Songs}-, а нашао се и на топ 40 на Билбордовој -{Latin Airplay}- листи; али и песма -{Te viví}- Хорхеа Виљамисара, која се такође нашла на листи -{Latin Airplay}-.

Малума је јуна 2014. године започео музичку туру Америком, обилазећи земље попут Боливије, Канаде, Колумбије, Сједињених Држава, Еквадора и Венецуеле, а месец дана касније наступио је на церемонији доделе -{Premios Juventud}- 2014, изводећи песму -{La temperatura}-. У том периоду је изабран и за члана жирија талент шоуа -{La voz kids}- на телевизији Каракол. Ивана, такмичарка из групе којој је Малума био ментор, победила је на такмичењу са освојених 44,1% гласова. Августа исте године Малума се опробао и као водитељ прве сезоне доделе -{Kids' Choice Awards Colombia}-, која је снимана за Никелодеон Латиноамерика, док је октобра изазвао бројне контроверзе у Венецуели постављајући заставу те државе наопако у емисији коју је водио на -{Fórum de Valencia}-. Шпанско издање магазина Пипл прогласило је Малуму најзгоднијим мушкарцем 2014. године.

Дискографија

Студијски албуми 
 Magia 
 Pretty Boy, Dirty Boy

Синглови 
 -{Farandulera}- 
 -{Loco}- 
 -{Obsesión}- 
 -{Pasarla bien}- 
 -{Primer amor}- 
 -{Miss independent}- 
 -{La temperatura}- 
 -{Addicted}- 
 -{La curiosidad}- 
 -{Carnaval}- 
 -{Ya no es niña}- 
 -{El tiki}- 
 -{Borró cassette}- 
 -{El perdedor}- 
 -{Sin contrato}- 
 -{Cuatro babys}- Ft. Noriel, Bryant Myers, Juhn 
 -{Un polvo}- Ft. Arcángel, De La Ghetto, Bad Bunny, Ñengo Flow 
 -{Felices los 4}- 
 -{Tus besos electrónicos}-  Ft. MOTi y Major Lazer
 -{El Prestamo}- 
 Lo Que No Sabias ft. Reykon (2020)
 Djadja Remix, (Feat. Aya Nakamura) (2020).
 Hawái (2020)

Спотови

Као гост 
 -{Se acaba el tiempo}- (Remix)  Con Maximus Well y J Álvarez
 -{Juegos prohibidos}-  Con Nicky Jam
 -{Salgamos}-  Con Kevin Roldán & Andy Rivera
 -{Duele tanto}-  Con Pipe Peláez
 -{Olé Brazil}-  Con Elvis Crespo
 -{Te viví}-  Con Jorge Villamizar y Elvis Crespo
 -{La invitación}-  Con Pipe Bueno
 -{Amor en práctica}- (remix)  Con J Álvarez, Ken-Y y Jory
 -{Imagínate}- (remix)  Con Alexis & Fido
 -{Princesinha}-  Con Lucas Lucco
 -{Bandida}-  Con Danny Romero
 -{La tierra del olvido}- (2015)  Con Carlos Vives, Fonseca, Fanny Lu, Andrea Echeverri, Cholo Valderrama, Coral Group y Herencia de Timbiquí
 -{¡Quédate lejos!}- (2014) Con Ha*Ash
 -{Un beso}- (remix 2) Con Baby Rasta & Gringo
 -{Desde esa noche}-  Con Thalía
 -{Vente pa'cá}-  Con Ricky Martin
 -{Chantaje}-  Con Shakira
 -{Me llamas}-  Con Piso 21
 Sin contrato (remix) Con Don Omar y Wisin
 -{Me gusta}-  Con Alkilados
 -{Vivo Pensando En Ti}-  Con Felipe Peláez

Награде и номинације 
Premios SHOCK

MTV Europe Music Awards

Premios Grammy Latinos

Premios Nuestra Tierra

MTV Millennial Awards

Premios Tu Mundo

Kids' Choice Awards Colombia

Kids' Choice Awards

Latin American Music Awards

Види још 
 Colors (песма Џејсона Дерула)

Референце

Спољашње везе 

 
 
 
 
 

Рођени 1994.
Колумбијски певачи
Колумбијски текстописци
Људи под псеудонимом